জন বার্ক ক্রাসিনস্কি  John Krasinski Answers the Web's Most Searched Questions  (WIRED, 2018). একজন আমেরিকান অভিনেতা এবং চলচ্চিত্র নির্মাতা। তিনি NBC সিটকম দ্য অফিস (২০০৫-২০১৩) এ জিম হালপার্ট চরিত্রে অভিনয়ের জন্য পরিচিত, যেখানে তিনি একজন প্রযোজক এবং কিছু পর্বে পরিচালকও ছিলেন। তিনি ২০১৮ সালের হরর ফিল্ম অ্যা কোয়ায়েট প্লেস- এ পরিচালনা, সহ-লেখা এবং সহ-অভিনয় করেছিলেন, যার জন্য টাইম সাময়িকী তাকে বিশ্বের 100 জন প্রভাবশালী ব্যক্তির মধ্যে একজনের হিসেবে স্থান দিয়েছে। পরবর্তীতে এ ছবির সিক্যুয়েল এ কোয়ায়েট প্লেস পার্ট ২ (২০২০) এর চিত্রনাট্য লিখেছেন ও পরিচালনা করেছেন।  ব্রাউন ইউনিভার্সিটিতে থিয়েটার আর্টে শিক্ষিত ক্র্যাসিনস্কির অভিনয় করা চলচিত্রগুলোর মধ্যে রয়েছে রয়েছে লেদারহেডস (২০০৮), অ্যাওয়ে উই গো (২০০৯), ইটস কমপ্লিকেটেড (২০০৯), সামথিং বরোড (২০১১), প্রমিসড ল্যান্ড (২০১২), এবং ১৩ হাওয়ারস : দ্য সিক্রেট সোলজারস অব বেনগাজি (২০১৬)। তিনি কমেডি-ড্রামা চলচিত্র ব্রিফ ইন্টারভিউ উইথ হিডিয়াস মেন (২০০৯) এবং দ্য হলার্স (২০১৬) পরিচালনা ও অভিনয় করেছেন। ২০১৮ থেকে ২০২৩ সাল পর্যন্ত, তিনি অ্যামাজন প্রাইম ভিডিও থ্রিলার সিরিজ জ্যাক রায়ান- এ শিরোনাম চরিত্রে অভিনয় করেছিলেন, যেখানে তিনি একজন নির্বাহী প্রযোজকও ছিলেন।   ক্রাসিনস্কি মনস্টার ইউনিভার্সিটি (2013) সহ অ্যানিমেটেড এবং ডকুমেন্টারি চলচিত্রে কণ্ঠশিল্পী হিসেবেও কাজ করেছেন। তিনি ২০১৩ সালে সানডে নাইট প্রোডাকশন নামে একটি প্রযোজনা সংস্থা প্রতিষ্ঠা করেন। রিয়েলিটি শো লিপ সিঙ্ক ব্যাটল (2015-2019) সহ-নির্মাণের জন্য, তিনি প্রাইমটাইম এমি অ্যাওয়ার্ড ফর আউটস্ট্যান্ডিং স্ট্রাকচার্ড রিয়ালিটি প্রোগ্রাম এর তিনটি মনোনয়ন পেয়েছিলেন। তিনি ইংরেজ অভিনেত্রী এমিলি ব্লান্টকে বিয়ে করেছেন, যার সাথে তার দুটি কন্যা সন্তান রয়েছে।   প্রাথমিক জীবন এবং শিক্ষা   জন বার্ক ক্রাসিনস্কি ২০ অক্টোবর, ১৯৭৯ সালে নিউটন, ম্যাসাচুসেটসের বোস্টন শহরে জন্মগ্রহণ করেন। নার্স মেরি ক্লেয়ার (নি ডয়েল) এবং ইন্টার্নিস্ট রোনাল্ড ক্রাসিনস্কির তিন ছেলের মধ্যে তিনি সবার চেয়ে ছোট।  তার মা আইরিশ বংশের এবং তার বাবা পোলিশ বংশোদ্ভূত। তিনি ক্যাথলিক হিসেবে বেড়ে উঠেছেন।   ক্র্যাসিনস্কি ষষ্ঠ-শ্রেণির স্কুল প্রযোজনায় তৈরি মিউজিক্যাল অ্যানি তে ড্যাডি ওয়ারবাকস হিসাবে মঞ্চে আত্মপ্রকাশ করেন। তিনি তার ভবিষ্যত দ্য অফিসের সহ-অভিনেতা বি. জে. নোভাকের লেখা একটি প্যারোডি(ব্যাঙ্গাত্মক) নাটকে সহ-অভিনয় করেছিলেন যখন তারা হাইস্কুলের সিনিয়র ছিলেন। ক্র্যাসিনস্কি এবং নোভাক ১৯৯৭ সালে নিউটন সাউথ হাই স্কুল থেকে পাস করেন।    কলেজে প্রবেশের আগে ক্রাসিনস্কি ছয় মাস কোস্টা রিকায় একজন বিদেশী ভাষা প্রশিক্ষক হিসেবে ইংরেজি পড়ান।  সেখানে থাকাকালীন, তিনি ম্যানুয়েল আন্তোনিও ন্যাশনাল পার্কের একটি সমুদ্র সৈকতে একজন মহিলা জোয়ার-ভাটায় আটকা পড়লে তাকে ডুবে যাওয়া থেকে রক্ষা করেছিলেন। ক্রাসিনস্কি বলেছিলেন যে তিনি তার মা ( যিনি ছিলেন একজন লাইফগার্ড ) তার কাছ থেকে যা শিখেছিলেন, তা তাকে মহিলাটিকে বাঁচাতে সাহায্য করেছিল।  ক্রাসিনস্কি ব্রাউন ইউনিভার্সিটিতে যোগ দেন যেখানে তিনি ইংরেজি এবং নাট্য লেখা অধ্যয়ন করেন এবং "কন্টেন্স আন্ডার প্রেশার" নামে একটি অনার্স থিসিস লেখেন। তিনি ২০০১ সালে ব্রাউন থেকে স্নাতক পাস করেন।।    ব্রাউনে থাকাকালীন সময়ে, তিনি স্কেচ কমেডি গ্রুপ "আউট অফ বাউন্ডস"  এর একজন সদস্য ছিলেন এবং ইস্ট প্রভিডেন্স, রোড আইল্যান্ডের গর্ডন স্কুলের যুব বাস্কেটবলকে প্রশিক্ষন করতে সাহায্য করেছিলেন। এরপর তিনি ওয়াটারফোর্ড, কানেকটিকাটের ন্যাশনাল থিয়েটার ইনস্টিটিউটে যোগ দেন।   পেশাজীবন    ২০০০ এর দশকের প্রথম দিকে: ক্যারিয়ারের শুরু  ২০০০ সালে ক্রাসিনস্কি লেট নাইট উইথ কনান ও'ব্রায়েন শোতে স্ক্রিপ্ট রাইটার হিসেবে শিক্ষানবিশের কাজ করেছিলেন।   ব্রাউন ইউনিভার্সিটি থেকে স্নাতক শেষ করার পর, তিনি অভিনয়ের জন্য নিউইয়র্কে চলে যান। ওয়েটার হিসাবে কাজ করার পাশাপাশি তিনি বিজ্ঞাপনে উপস্থিত হন, টেলিভিশন শোতে অতিথি-অভিনয় করেন এবং অফ-ব্রডওয়ে তে নাটকের পাঠ করেন।  তিনি তার প্রাক্তন কলেজ সহপাঠী এমিলি ও'ডেল এবং আইজ্যাক রবার্ট হারউইটজ দ্বারা রচিত ও পরিচালিত নাটক হোয়াট দ্য ইউনাক স''' -এ অভিনয় করেছিলেন।    ২০০৫-২০০৯: দ্য অফিস দিয়ে সাফল্য এবং পরিচালনায় আত্মপ্রকাশ  থাম্ব|২০০৯ সালে দ্য অফিস সহ-অভিনেতা জেনা ফিশারের সাথে ক্রাসিনস্কি ক্রাসিনস্কির সাফল্য আসে ২০০৪ সালে যখন তিনি এনবিসি সিটকম দ্য অফিসে অভিনয় করেন, যা একই নামের সফল ব্রিটিশ টিভি সিরিজের একটি রিমেক। সিরিজটি একটি মাঝারি আকারের কাগজ সরবরাহ কোম্পানিতে জীবন সম্পর্কে একটি মকুমেন্টারি, যেখানে তিনি জিম হালপার্টের ভূমিকায় অভিনয় করেছিলেন, যে একজন বুদ্ধিমান এবং মৃদু স্বভাবের বিক্রয় প্রতিনিধি এবং পরবর্তী মৌসুমগুলোতে স্ক্রানটন, পেনসিলভানিয়ার কাগজ বিতরণ কোম্পানি ডান্ডার মিফলিনের সহ-ব্যবস্থাপক। ক্র্যাসিনস্কি এবং জেনা ফিশারের চরিত্রগুলিও ছিল সিরিজের প্রধান প্রেমিক-প্রেমিকা । চরিত্রের প্রস্তুতির জন্য, ক্র্যাসিনস্কি স্ক্র্যান্টন পরিদর্শন করেন এবং আসল কাগজ কোম্পানিতে কর্মরত কর্মীদের সাক্ষাৎকার নেন। তিনি স্ক্র্যানটনের ফুটেজও শ্যুট করেছিলেন যা শুরুর ক্রেডিটগুলিতে ব্যবহার হয়েছে। ।  তিনি সিরিজের প্রতিটি পর্বে উপস্থিত হয়েছেন এবং " সাবরে " সহ বেশ কয়েকটি পর্ব পরিচালনাও করেছেন। সিরিজে তার কাজের জন্য (২০০৫-২০১৩), তিনি দ্য অফিসের'' তৃতীয় সিজনের প্রতি পর্বে প্রায় $১,০০,০০০ আয় করেছেন, যা আগের দুই মৌসুমে তার পাওয়া বেতনের চারগুন।   থাম্ব|2006 সালে ক্রাসিনস্কি